cyanic-selkie/wikianc huggingface dataset:
Brugakkedis
Herkoms en bou
Die afwesigheid van 'n kopulasie-orgaan by die mannetjie onderskei byvoorbeeld die soort van alle ander lewende reptiele. Talle kenmerke wat by die brugakkedis aangetref word, kom ook by amfibieë voor. Uitwendig kan ŉ mens maar baie min sien van die vele besondere inwendige anatomie-eienskappe van die brugakkedis. In die breë gesien, lyk die brugakkedis baie soos die koggelmander (familie Agamidae).
Verspreiding en leefwyse
Tans kom die brugakkedis nog net voor op ŉ twintigtal rotsagtige eilandjies in die noordooste van die Noord-eiland en Cookstraat, tussen die Noord- en Suid-eiland van Nieu-Seeland. Uit subfossielvondste blyk dit dat die brugakkedis vroeër ook op die Noord-en Suid-eiland self voorgekom het en blykbaar deur die Maori's geëet is. Die brugakkedis se verdwyning van die eilande af kan toegeskryf word aan die geleidelike verandering van die klimaat, die plantegroei en waarskynlik ook die voëllewe.
Die eilandjies waar hy nog voorkom, word gekenmerk deur laaggroeiende plante wat halofities (soutliewend) is. Die brugakkedis woon dikwels in die gate van stormvoëls, hoewel hulle self goed kan grawe. Of die saamblyery enige voordeel vir die voëls inhou, is te betwyfel, hoewel sommige meen·dat die brugakkedis die gat teen ander indringers verdedig.
Aan die ander kant vreet hy dikwels sy gasheer se kleintjies op, en daar word beweer dat hy selfs sy gasheer se kop sal afbyt as die sommer kop eerste die nes binnekom. Oor die algemeen leef die brugakkedis van insekte, insektelarwes, spinnekoppe, reënwurms, klein akkedissies en vlakwatervissies, wat dikwels nie net sy kos is nie, maar ook vloeistof verskaf.
Op die meeste eilande waar die brugakkedis aangetref word, is daar geen soet water nie. Brugakkedisse kan hulle by verskillende temperature aanpas. In die winter, van Junie tot Augustus, verkeer hulle in 'n winterslaap. Paartyd is waarskynlik in Januarie, en tussen 8 en 15 eiers word gedurende Oktober tot Desember gelê in ŉ gat van ongeveer 13 cm diep, wat deur die wyfie gegrawe word. Daar bestaan geen broeisorg by hierdie diere nie. Die kleintjies bevry hulle na 15 maande met behulp van ŉ eiertand uit die eier. Hulle is dan ongeveer 12 em lank en die eerste jaar dien die afwisselende donkeren ligbruin velkleur as kamoeflering. Daarna kry hulle 'n volwasse kleurpatroon van ligte grysgroen tot donker olyfgroen met ligte stippels.
Brugakkedisse groei uiters stadig. Deur die diere se lengte by herhaling te meet, is vasgestel dat hulle langer as 50 jaar kan aanhou met groei. Die mannetjies word dan ongeveer 60 em en die wyfies 50 cm lank. Hulle word maklik 100 jaar oud en selfs ouer. Vanaf hulle 20e jaar is hulle seksueel volwasse.
Die huidige getal brugakkedisse word op 20 000 geskat. Omdat hulle ernstig bedreig word, word hulle nou deur 'n wet beskerm wat bepaal dat daar slegs 6 per jaar vir wetenskaplike navorsing en vir dieretuine gevang mag word.
Aberdeen, Skotland
Aberdeen (Skots: Aiberdeen, Skots-Gaelies: Obar Dheathain) is 'n stad aan die ooskus van Skotland, Verenigde Koninkryk. Die stad het veral begin ontwikkel toe koning David I van Skotland (1124–53) die status van Royal Burgh aan Aberdeen toegeken het. Het drie katedrale, waarvan die oudste, St. Machar's, dagteken uit die 14de eeu. Die stad het twee universiteite. Die Universiteit van Aberdeen is in 1495 gestig en die Robert Gordon University het in 1992 die status van universiteit verkry. Dit is ook 'n visseryhawe en het in die jare 70 en 80 gefloreer as hoofkwartier en vervoersentrum van die oliebedryf in die Noordsee. Bevolking van sowat 220 000.
Oceanapia pellucida
Oceanapia pellucida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Meredith MacNeill
Meredith MacNeill (gebore 1975) is 'n Kanadese aktrise, skryfster, en vervaardiger. Sy is bekend vir haar rolle in die rolprente Blackball (2003), Frequently Asked Questions About Time Travel (2009), en Your Money or Your Wife (2015), en in die televisiereeks Baroness Von Sketch Show (2016).
Oceanapia pellucida
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1884 deur Ridley.
Zbigniew Brzeziński
Lewe en werk
Brzeziński se vader was 'n Poolse diplomaat wat vanaf 1938 in Montreal gestasioneer was en daar as vlugteling met sy gesin bly na die Duitse en Russiese inval in Pole in 1939, sodat Zbigniew die Tweede Wêreldoorlog in Kanada deurgebring het. Na 1945 het hy na die VSA vir studie gegaan. Hy promoveer in 1953 aan die Harvard universiteit. In die jare sestig was hy adviseur van president Lyndon B. Johnson.
Brzeziński word veral bekend as Nasionale Veiligheidsadviseur van die Demokratiese Party politikus Jimmy Carter tydens sy sy ampstermyn as president van die Verenigde State van Amerika van 1977 tot 1981. Hy het 'n belangrike rol gespeel onder onder meer die onderhandelings vir die Camp David ooreenkoms tussen Egipte en Israel in 1978. Ook het hy president Carter by gestaan tydens die Iraanse gyselaars krisis van 1979-1981.
Toe die Republikeinse senator John McCain in 2000 in die wedloop was om die konserwatiewe presidentskandidaat te word, was Brzezinski sy buitelandse raadgewer. Agt jaar later, in 2008, was hy buitelandadviseur van die nuwe Amerikaanse president, die Demokraat Barack Obama, wat in die verkiesings teen dieselfde John McCain deelgeneem het.
Persoonlik
Brzeziński was getroud met die beeldhouster van Tsjeggies-Switserse afkoms Emilie Benes Brzezinski. Hul seun Mark Brzezinski was, net soos sy vader, in 2008 adviseur van Obama, terwyl die ander seun Ian Brzezinski gewerk het vir die veltog van McCain. Hul dogter Mika Brzezinski is televisie joernalis en aanbieder by die nuusuitsaaier MSNBC.
Qomukuphila
Qomukuphila is 'n landelike nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.
Ngwenya, KwaZulu-Natal
Ngwenya is 'n landelike nedersetting in die Groot Vyf Hlabisa Plaaslike Munisipaliteit, Umkhanyakude-distriksmunisipaliteit in oostelike KwaZulu-Natal, Suid-Afrika.
Ted McNamara
Ted McNamara (19 September 1894 – 3 Februarie 1928) was 'n Australiese akteur. Hy was bekend vir sy rolle in die rolprente Shore Leave (1925), Mother Machree (1927), Upstream (1927), en Why Sailors Go Wrong (1928).
Garry Meadows
Garry Meadows (15 April 1939 – 22 Julie 1982) was 'n Australiese akteur. Hy was bekend vir sy rol in die televisiereeks In Perth Tonight (1965).
Rudolf Biebrach
Rudolf Biebrach (24 November 1866 – 5 September 1938) was 'n Duitse akteur, regisseur, en assistentregisseur. Hy was bekend vir sy rolle in die rolprente Auf der Alm, da gibt's ka Sünd (1915), Das Maskenfest des Lebens (1918), Die rollende Kugel (1919), en Monika Vogelsang (1920).
Ptolemeus V Epiphanes
Ptolemeus V Epiphanes (bewind: 204–181 v.C.) was die vyfde koning van Antieke Egipte se Ptolemeïese Ryk. Hy was die seun van Ptolemeus IV Philopator en sy vrou, Arsinoe III, en het in 204 v.C. op vyfjarige ouderdom aan die bewind gekom ná sy pa se dood. ’n Reeks regente het die ryk lamgelê.
’n Opstand wat in 197 v.C. begin het, is wreed onderdruk; in sommige weergawes word Epiphanes self as ’n tiran beskryf. Die oorlog tussen noord en suid sou tot in 185 v.C. duur.
Sy oudste seun, Ptolemeus VI Philometor (181–145 v.C.), het hom as kind opgevolg onder die regenstakp van sy ma, Cleopatra I.
Barbara Mamabolo
Barbara Mamabolo (gebore 30 November 1986) is 'n Kanadese aktrise en vervaardiger. Sy is bekend vir haar rolle in die rolprente Confessions of a Teenage Drama Queen (2004) en Suck (2009), en in die televisiereeks Strange Days at Blake Holsey High (2002).
Jacob Batalon
Jacob Batalon (gebore 6 Junie 1996) is 'n Amerikaanse akteur. Hy is bekend vir sy rolle in die rolprente Spider-Man: Homecoming (2017), Every Day (2018), Avengers: Infinity War (2018), en Spider-Man: Far From Home (2019).
Trachyandra ciliata
Die wildeblomkool (Trachyandra ciliata) is 'n meerjarige plant wat tot die genus Trachyandra behoort. Die plant is inheems aan die Noord-Kaap, Oos-Kaap, Wes-Kaap en Namibië.
Christa McAuliffe
Sharon Christa McAuliffe (2 September 1948 – 28 Januarie 1986) was 'n Amerikaanse onderwyseres en ruimtevaarder van Concord, New Hampshire, wat op die pendeltuig Challenger op missie STS-51-L gesterf het terwyl sy 'n loonvragspesialis was.
Sy het haar baccalaureusgraad in onderwys en geskiedenis aan die Framingham State College in 1970 en haar meestersgraad in onderwys, supervisie en administrasie van die Bowie State University in 1978 ontvang. Sy het in 1983 'n onderwyspos as 'n onderwyser in sosiale studies aan die Concord High School in New Hampshire aanvaar.
In 1985 is McAuliffe uit meer as 11 000 aansoekers gekies vir die NASA Teacher in Space Project en was geskeduleer om die eerste onderwyser te word om in die ruimte vlieg. As 'n lid van missie STS-51-L, was sy van plan om eksperimente uit te voer en twee lesse vanaf Challenger aan te bied. Op 28 Januarie 1986 het die pendeltuig 1 minuut 13 sekondes na lansering uitmekaar gebreek, wat gelei het tot die verlies van almal aan boord. Na haar dood is verskeie skole ter ere van haar vernoem, en sy is in 2004 postuum met die Congressional Space Medal of Honor bekroon.
Sidley
thumb|links|180px|'n Satellietfoto van die Executive Committee Range.
Trachyandra chlamydophylla
Trachyandra chlamydophylla is 'n meerjarige plant wat tot die genus Trachyandra behoort en is deel van die fynbos. Die plant is endemies aan die Wes-Kaap en kom van Darling tot in die Kaapse Skiereiland voor asook Gordonsbaai en Worcester.
Die plant het meer as 70% van sy habitat verloor aan stedelike en kus ontwikkeling, indringerplante en landbou aktiwiteite.
Sidley
Die berg Sidley is op 4 181 - 4 285 m die hoogste rustende vulkaan in Antarktika en lid van die Vulkaniese Sewe Kruine. Dit is 'n massiewe, hoofsaaklik sneeubedekte stratovulkaan wat die hoogste van die vyf vulkane van die Executive Committee Range van Marie Byrdland is.
Oceanapia peltata
Oceanapia peltata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Trachyandra ensifolia
Trachyandra ensifolia is 'n meerjarige plant wat tot die genus Trachyandra behoort. Die plant is endemies aan Namibië.
Admiraal Makarof (Skip)
Admiraal Makarof is 'n admiraal Grigorovich-klas fregat van die Russiese Vloot, deel van die Swartseevloot gebaseer by Sewastopol. Hy is in Februarie 2012 by die Yantar-skeepswerf neergelê en op 25 Desember 2017 in gebruik geneem. Hy is die mees onlangsgeboude van sy klas, en die derde van ses beplande skepe in die klas.
Sidley
Onbekend
Ondanks sy hoogte beteken die vulkaan se verafgeleë ligging dat dit nie baie bekend is onder bergklimmers nie in vergelyking met die makliker bereikbare Erebus, die tweede hoogste Antarktiese vulkaan, wat op Rosseiland geleë is.
Admiraal Makarof (Skip)
Diens
In Julie 2018 het die fregat aan Rusland se hoofvlootparade in St. Petersburg deelgeneem.
Op 5 November 2018 het die mediadiens van die Russiese Vloot se Swartseevloot aangekondig dat die fregat Sewastopol verlaat het om by die Russiese vlootgroep in die oostelike Middellandse See aan te sluit.
Russies-Oekraïense Oorlog
In 2022 het Admiraal Makarof – saam met Admiraal Grigorovich en Admiraal Essen – deelgeneem aan die 2022 Russiese inval in die Oekraïne, wat 'n Oekraïense olieraffinadery en brandstofdepots in die voorstede van Odesa geteiken het met kruisermissiele wat vanaf die skepe afgevuur is.
Trachyandra dissecta
Trachyandra dissecta is 'n meerjarige plant wat tot die genus Trachyandra behoort. Die plant is endemies aan die Noord-Kaap en die Wes-Kaap.
Admiraal Makarof (Skip)
Russies-Oekraïense Oorlog
Op 6 Mei 2022 het die Oekraïense LP Oleksiy Honcharenko op Telegram-kitsboodskapprogram berig dat Admiraal Makarof getref en erg beskadig is deur 'n Oekraïense R-360 Neptune-teenskip-kruisermissiel terwyl dit naby Zmijini-eiland (Slangeiland) gestasioneer was. Die verslae het gesê die skip is aan die brand in die Swartsee. Dumskaya, 'n Oekraïens-staatnuuswebwerf, het gesê Russiese magte het helikopters gestuur om die bemanning van die skip te red. Nie Russiese of Westerse militêre magte het dit egter in die openbaar bevestig nie.
Op 7 Mei het 'n adviseur van die Kantoor van die President van Oekraïne, Oleksiy Arestovych, gesê dat die verslag 'n 'misverstand' was, en dat die vaartuig wat naby Zmijini-eiland aangeval is eintlik 'n Serna-klas landingstuig was, blykbaar getref deur 'n missiel wat gelanseer is deur 'n Baykar Bayraktar TB2 hommeltuig.
Daar was onbevestigde berigte dat die Admiraal Makarov beskadig is tydens 'n aanval op Sewastopol deur verskeie lug- en seehommeltuie op 29 Oktober 2022. Die Russiese nuusagentskap TASS het berig dat al die lug hommeltuie vernietig is.
Oceanapia peltata
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1870 deur Schmidt.
Oceanapia penicilliformis
Oceanapia penicilliformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
EgyptAir
EgyptAir (Arabies: مصر للطيران), is die vlagdraer lugredery van Egipte.
Bestemmings
Sedert Januarie 2022 bedien EgyptAir 70 bestemmings in 56 lande.
Alliansies
In Oktober 2007 het die Hoof Uitvoerende Raad van Star Alliance ingestem om Egyptair as 'n toekomstige lid te aanvaar, die eerste lugredery van 'n Arabiese land en die tweede een in Afrika – ná South African Airways – om by die lugredery-alliansie aan te sluit. In 'n seremonie wat op 11 Julie 2008 by Kaïro Internasionale Lughawe gehou is, het die vervoerder die 21ste lid van hierdie alliansie geword, nege maande nadat dit die aansluitingsproses begin het.
Kodedeelooreenkomste
Egyptair het kodedeelooreenkomste met die volgende rederye:
Vloot
Teen Maart 2022 bestaan die vloot van EgyptAir uit:
Gabriel Bateman
Gabriel Bateman (gebore 10 September 2005) is 'n Amerikaanse akteur. Hy is bekend vir sy rolle in die rolprente Lights Out (2016) en Benji (2018), en in die televisiereekse Outcast (2016) en The Dangerous Book for Boys (2018).
Erwin Biegel
Erwin Biegel (25 Maart 1896 – 24 Mei 1954) was 'n Duitse akteur. Hy was bekend vir sy rolle in die rolprente Nights in Andalusia (1938), Wenn Männer verreisen (1940), Die lustigen Vagabunden (1940), en Der bunte Traum (1952).
Visrivier (Noord-Kaap)
Die Visrivier vloei in die Noord-Kaapprovinsie van Suid-Afrika. Sy sytak is die Renosterrivier.
Richard Meikle
Richard Meikle (10 Oktober 1929 – 2 Junie 1991) was 'n Australiese akteur. Hy was bekend vir sy rolle in die rolprente On the Beach (1959) en Moving On (1974), en in die televisiereekse Homicide (1964) en Cop Shop (1977).
Dragon Ball
Dragon Ball (Japannees: ド ラ ゴ ン ボ ー ル) is 'n Japannese manga-strokiesverhaal, geskryf en geïllustreer deur Akira Toriyama. Dit is oorspronklik tussen 1984–1995 in die Weekly Shonen Jump (Japannees: 週刊少年ジャンプ) gepubliseer. Dragon Ball is geïnspireer deur die klassieke 16de eeuse Chinese roman, Reis na die Weste (Chinees: 西游记). Die reeks volg die avonture van die hoofkarakter, Goku, van sy kinderjare tot volwassenheid. Hy word in die oosterse gevegskuns opgelei en verken die wêreld op soek na die sewe sfere bekend as die draakballe. Tydens sy reis maak Goku verskeie vriende en veg 'n wye verskeidenheid van skurke, van wie baie ook probeer om die draakballe te vind.
Rachel Marcus
Rachel Marcus is 'n Kanadese aktrise. Sy is bekend vir haar rolle in die televisiereekse Being Erica (2009) en Stella and Sam (2011).
Sachin Tendulkar
Sachin Ramesh Tendulkar (gebore 24 April 1973) is 'n voormalige Indiese krieketspeler. Hy is een van die mees legendariese spelers in krieket en word deur baie as die grootste kolwer ná die Australiër Donald Bradman beskou, ander beskou hom as die beste ooit. Hy het onder meer tydens die Krieketwêreldbeker 1992, Krieketwêreldbeker 1996, Krieketwêreldbeker 1999, Kampioenetrofee 2002, Krieketwêreldbeker 2003, Krieketwêreldbeker 2007 en Krieketwêreldbeker 2011 vir Indië gespeel.
Tendulkar word in sy land as 'n halfgod beskou. Hy is die belangrikste speler in die Indiese span van die afgelope twintig jaar. In 2011 het hy saam met Indië wêreldkampioen geword, volgens Tendulkar self een van die hoogtepunte van sy loopbaan. Die belangrikheid van sy insette word weerspieël in die tallose rekords wat hy tot sy eer het. Hy het die meeste lopies en honderdtalle in toetswedstryde sowel as in internasionale eendagkompetisies aangeteken. In Maart 2012 het hy sy 100ste internasionale honderdtal gevier: ’n prestasie wat dalk nooit weer geëwenaar sal word nie. Hy is ook die eerste speler wat daarin kon slaag om 'n dubbele honderdtal in 'n internasionale eendagwedstryd te behaal, wat net sy landgenoot Virender Sehwagdit oortref het. Boonop is hy die kolwer wat die meeste lopies in die geskiedenis van die krieketwêreldbekertoernooi aangeteken het. 'n Honderdtal is 'n mylpaal wat bereik word wanneer 'n speler 100 lopies of meer in een beurt aanteken.
Sy internasionale loopbaan het op die ouderdom van 16 in 1989 begin toe hy toegelaat is om in die wedstryd teen Pakistan te speel. Hy het die jongste speler in Indië geword wat vir die nasionale span gespeel het. Sy grootste kwaliteit is kolfwerk, maar hy het ook gereeld presteer as bouler. In 1998 het hy Indië se grootste sporttoekenning, die Rajiv Gandhi Khel Ratna, ontvang. Sachin is in 2020 met die Laureus World Sports Award vereer.
Euryops microphyllus
Euryops microphyllus is 'n struik wat tot die Asteraceae  familie hoort. Die spesie is endemies aan die Noord-Kaap en die Wes-Kaap voor. Dit word gevind op die Klein Roggeveld en Witteberg naby Matjiesfontein. Die plant is laas in 1953 beskryf, daar is twee losstaande populasies en word moontlik bedreig deur oorbeweiding.
Aberdeen (dubbelsinnig)
Aberdeen kan na die volgende plekke verwys:
Oceanapia perforata
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1960 deur Sarà.
Oceanapia perlucida
Oceanapia perlucida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1987 deur Desqueyroux-Faúndez.
Mara Marini
Mara Marini is 'n Kanadese aktrise. Sy is bekend vir haar rolle in die rolprent CHIPS (2017) en in die televisiereekse Parks and Recreation (2009), Black-ish (2014), en Schitt's Creek (2015).
Orbea cucullata
Orbea cucullata is 'n vetplant wat aan die familie Apocynaceae behoort. Die spesie is endemies aan Jemen.
John Meillon
John Meillon (1 Mei 1934 – 11 Augustus 1989) was 'n Australiese akteur. Hy was bekend vir sy rolle in die rolprente Wake in Fright (1971), The Picture Show Man (1977), Crocodile Dundee (1986), en Crocodile Dundee II (1988).
Cambridge-5
thumb|200px|Kim Philby, soos uitgebeeld op 'n Sowjetposseël.
Die Cambridge-spioenasie-ring was 'n groep spioene in die Verenigde Koninkryk wat tydens die Tweede Wêreldoorlog inligting aan die Sowjetunie verskaf het. Hulle was van die 1930's tot minstens in die vroeë 1950's aktief. Nie een van die bekende lede is ooit weens spioenasie vervolg nie. Die getal en ledetal van die groep het van die 1950's af mettertyd bekend geraak.
Die algemene publiek het die eerste keer van hulle bestaan bewus geraak nadat Donald Maclean (kodenaam: Homer) en Guy Burgess (kodenaam: Hicks) in 1951 skielik na die Sowejetunie oorgeloop het. Harold "Kim" Philby (kodenaam: Sonny, Stanley) het dadelik onder verdenking gekom en het in 1963 eindelik uit die land gevlug. Nadat Philby gevlug het, het Britse intelligensie 'n skulderkenning verkry van Anthony Blunt (kodenaam: Tony, Johnson) en daarna John Cairncross (kodenaam: Liszt), wat beskou is as die laaste twee lede van die groep van vyf. Hulle betrokkenheid is jare lank geheim gehou: tot 1979 vir Blunt en 1990 vir Cairncross. Die bynaam Cambridge-4 het in die Cambridge-5 verander nadat Cairncross bygevoeg is.
Agtergrond
Die term "Cambridge" verwys na die werwing van die groep tydens hulle studie in die 1930's aan die Universiteit van Cambridge. Daar word gedebatteer oor die presiese tyd dat Sowjet-intelligensie hulle gewerf het. Blunt het beweer dit was eers nadat hulle klaar studeer het. Blunt was 'n fellow van Trinitykollege en verskeie jare ouer as Burgess, Maclean en Philby; hy het moontlike spioene uitgeken en as werwer gedien.
Al vyf lede van die groep was daarvan oortuig dat die Marxisme-Leninisme van die Sowjetse kommunisme die beste beskikbare politieke stelsel is en veral die beste wapen teen die opkoms van fascisme. Almal het suksesvolle loopbane in die Britse regering gehad. Hulle het groot hoeveelhede inligting na die Sowjetunie deurgegee: in so 'n mate dat die KGB bekommerd begin raak het dat minstens 'n deel daarvan moontlik vals is. Dalk net so belangrik soos die inligting wat hulle bekend gemaak het, was die demoraliserende uitwerking wat hulle stadige ontmaskering op die Britse establishment gehad het, en die wantroue in Britse sekuriteit wat dit in die VSA veroorsaak het.
Baie ander is ook al daarvan beskuldig dat hulle lede van die Cambridge-ring was, want Blunt en Burgess was albei lede van die "Cambridge-apostels", 'n eksklusiewe geheime organisasie by die Universiteit van Cambridge.
Lidmaatskap
Die vyf mans hier onder het intelligensie aan die Sowjetunie verskaf onder beheer van Joeri Modin, wat later na die Weste oorgeloop het. Modin het gesê Moskou het nie eintlik die Cambridge-5 in die Tweede Wêreldoorlog vertrou nie. Die KGB wou nie glo hulle het toegang tot hoogs geheime dokumente nie; hulle het veral vir Philby gewantrou en gewonder hoe hy 'n agent kon word ondanks sy kommunistiese verlede. Volgens 'n latere verslag is "sowat die helfte van die dokumente" wat die Britse spioene na Moskou gestuur het, weens die paranoia nooit gelees nie. Tog het die Sowjetunie tussen 1941 en 1945 baie geheime inligting wel aanvaar: 1 771 dokumente van Blunt, 4 605 van Burgess, 4 593 van MacLean en 5 832 van Cairncross.
Donald Maclean en Guy Burgess
thumb|links|150px|Donald Maclean.
thumb|200px|Bolsjaja Pirogofskaja-straat, Moskou, waar Burgess van 1956 af gewoon het. Maclean en Burgess het gou bekend geraak as die "hopelose dronkaards" vanweë die feit dat dit vir hulle moeilik was om stil te bly oor hulle geheime operasies. Eenkeer, toe Burgess hoogs dronk 'n kroeg verlaat het, het hy per ongeluk 'n geheime dokument van die departement van buitelandse sake laat val en byna sy geheime identitetit ontbloot. Maclean het vir sy familie en vriende vertel van sy geheime verpligtinge. Tog het albei voortgegaan om inligting te verskaf.
Philby het gou die hoofverdagte geword vanweë sy noue verbintenis met Burgess. Baie mense het gegis dat as dit nie vir Burgess was nie, Philby die suksesleer by MI6 nog veel hoër sou geklim het.
In 2019 het Rusland Burgess en Maclean in 'n seremonie vereer met 'n gedenkplaat teen die gebou waar hulle in die 1950's gebly het. Hulle is ook in die sosiale media geprys vir die verskaffing "vir langer as 20 jaar" van belangrike inligting aan die Sowjetunie wat gehelp het "in die bevegting van fascisme, die beskerming van ons strategiese belange en die versekering van die veiligheid van ons land". Stalin's Englishman: The Lives of Guy Burgess is 'n biografie van Burgess wat beweer hy was dalk die invloedrykste van die Cambridge-5.
Harold "Kim" Philby
Harold "Kim" Philby was 'n senior amptenaar in Brittanje se geheime intelligensiediens, bekend as MI6. Hy het in 1934 'n spioen vir die Sowjetunie geword. Hy het 54 jaar lank vir die KGB gewerk en het in dié tyd meer as 900 Britse dokumente aan die KGB deurgegee.
Toe Philby ondersoek word, is verskeie verdagte sake gevind, maar niks waarvoor hy vervolg kon word nie. Hy is egter gedwing om uit MI6 te bedank. In 1955 is hy in die pers genoem as hoofverdagte vir "die Derde Man", en vrae is ook in die Britse laerhuis geopper. Hy het 'n nuuskonferensie gehou om die bewerings te ontken. In dié jaar is Philby onskuldig verklaar nadat die Britse minister van buitelandse sake, Harold Macmillan, hom van alle klagte onthef het.
Later in die 1950's het hy as joernalis in die Midde-Ooste begin werk vir The Economist en The Observer. MI6 het hom in min of meer dié tyd ook heraangestel om vir hulle verslae uit dié streek te stuur.
In 1961 is die vinger weer na Philby gewys. Kort daarna het hy na die Sowjetunie oorgeloop. Vir die eerste sewe jaar in Moskou was Philby prakties in huisarres omdat die Sowjette bang was hy sou probeer teruggaan na die Weste. Volgens 'n artikel in The New York Times het hy geen rang of kantoor gehad nie. Hy is geïgnoreer. . . "en dit het sy lewe verwoes". Ná sy dood het die Sowjette hom egter met 'n paar medaljes vereer.
Anthony Blunt
Anthony Blunt was 'n opsiener van die koning en later koningin se portrette. Hy was lid van die MI5 en het, terwyl hy geheime inligting aan die Sowjetunie verskaf het, ook mede-agente gewaarsku as gevaar gedreig het.
In 1964 het MI5 inligting van die Amerikaner Michael Whitney Straight ontvang dat Blunt 'n spioen is. Hulle het mekaar sowat 30 jaar tevore op Cambridge geken en Blunt het Straight as 'n spioen gewerf. Blunt is deur MI5 ondervra en het skuld beken op voorwaarde van immuniteit teen vervolging. Hy het teen dié tyd geen toegang tot geheime inligting gehad nie en immuniteit is dus aan hom toegeken. Teen 1979 is Blunt in die openbaar daarvan beskuldig dat hy 'n Sowjetagent is, in die boek Climate of Treason deur die ondersoekende joernalis Andrew Boyle. In November 1979 het premier Margaret Thatcher aan die Britse Laerhuis erken dat Blunt 15 jaar voorheen erken het hy was 'n Sowjetspioen.
John Cairncross
John Cairncross was bekend as 'n geleerde in letterkunde. Terwyl hy 'n staatsdiensamptenaar in die Britse departement van buitelandse sake was, is hy in 1937 deur James Klugmann gewerf om 'n Sowjetspioen te word. In 1940 het hy die privaat sekretaris van sir Maurice Hankey geword. In 1943 het hy by MI6 begin werk. Ná die Tweede Wêreldoorlog het Cairncross glo inligting aan die Sowjetunie uitgelek oor die nuwe organisasie Navo.
Op grond van inligting van die Sowjetoorloper Anatoli Golitsin oor 'n vyfde lid van die spioenasienet is lank gegis oor wie dit kan wees. In 1964 het Cairncross in 'n vergadering van MI6 erken dat hy 'n Sowjetagent is. Dit is jare lank geheim gehou. Hy het immuniteit teen vervolging gekry.
Cairncross word nie altyd as een van die vyf lede van die groep beskou nie, omdat hy net Blunt geken het. Teen 1934, toe Cairncross by Cambridge aankom, het die ander lede van die groep reeds gegradueer. Cairncross het hom ook self nie as deel van die groep beskou nie en het daarop aangedring dat die inligting wat hy na Moskou gestuur het, nie skadelik vir Brittanje was nie. Volgens hom het hy lojaal aan sy vaderland gebly.
Poging tot 'n toesmeerdery
Om onbekende redes is die premier, Alec Douglas-Home, nie ingelig oor Anthony Blunt se spioenasie nie, hoewel die koningin en minister van binnelandse sake, Henry Brooke, ingelig is. Dit was eers in November 1979 dat die destydse premier, Margaret Thatcher, die parlemenet amptelik ingelig het van Blunt se verraad en die immuniteit wat 15 jaar tevore aan hom toegestaan is.
'n Artikel uit 2015 in The Guardian het 400 top- geheime dokumente bespreek wat by die nasionale argief uitgereik is en aangedui MI5 en MI6 het hard gewerk om te keer dat inligting oor die vyf bekend gemaak word, "aan die Britse publiek en selfs aan die Amerikaanse regering". Volgens 'n resensie uit 2016 van 'n nuwe boek oor Burgess "bly meer as 20% van die lêers oor die spioene, van wie die meeste meer as 50 jaar gelede oorgeloop het, toe". Die resensie lui "die departement van buitelandse sake, MI6 en MI5 trek almal voordeel daaruit dat dit toegesmeer word, om hulleself groot verleentheid te bespaar", en "meer geld van belastingbetalers word deur Whitehall-amptenare gebruik in die vrugtelose poging om die lêers vir ewig agter slot en grendel te hou".
Kragtens die 30-jaar-reël moes die 400 dokumente jare gelede reeds bekend gemaak gewees het. Dit is veral verbasend dat 20% van die inligting nie geredigeer of uitgereik is nie. Volgens 'n nuusitem in dié tyd is dit duidelik "die hele storie van die Cambridge-spioene is nog nie onthul nie". Volgens 'n opsomming van die dokumente wys hulle dat "'n gebrek aan optrede en bevoegdheid aan die kant van die owerhede Guy Burgess en Donald Maclean in staat gestel het om na Moskou te ontsnap".
Bykomende geheime dokumente is eindelik in 2020 deur die nasionale argief uitgereik. Hulle dui daarop dat die regering doelbewys 'n veldtog gevoer het om Kim Philby se spioenasie geheim te hou "om politieke verleentheid tot die minimum te beperk" en om die publisering van sy memoires te voorkom volgens 'n berig in The Guardian. Die inligting is egter in 1967 gepubliseer toe Philby 'n onderhoud aan die joernalis Murray Sayle van The Times toegestaan het. Philby het bevestig dat hy vir die KGB gewerk het en dat "sy doel in die lewe is om imperialisme te vernietig". Hierdie openbaring het kommer gewek dat Blunt se spioenasie ook aan die publiek onthul sou word.
Trachyandra erythrorrhiza
Trachyandra erythrorrhiza is 'n meerjarige plant wat tot die genus Trachyandra behoort. Die plant is endemies aan Gauteng, Mpumalanga en die Vrystaat.
Randall Batinkoff
Randall Batinkoff (gebore 16 Oktober 1968) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Buffy the Vampire Slayer (1992), The Peacemaker (1997), As Good as It Gets (1997), en 37 (2014).
Euryops ciliatus
Euryops ciliatus is 'n struik wat wat tot die Asteraceae  familie hoort. Die spesie is endemies aan die Oos-Kaap en kom van die Amatholeberge tot by die Winterberge, bo 1 500m, voor. Dit het 'n voorkomsgebied van 245 km². Die plant word as seldsaam beskou en het tans geen bedreigings nie. Daar word vermoed dat aangeplante plantasies op die Katberg en Amatholeberge van die plant se habitat verwoes het. Acacia-spesies het ook plek-plek begin om 'n probleem te raak.
Patrick Anson, 5de Graaf van Lichfield
Thomas Patrick John Anson, 5de Graaf van Lichfield (25 April 1939 - 11 November 2005) was 'n Engelse fotograaf van die Anson-familie. Hy het die titel Graaf van Lichfield in 1960 van sy oupa aan vaderskant geërf. In sy professionele hoedanigheid was hy bekend as Patrick Lichfield.
Biografie
Thomas Patrick John Anson is op 25 April 1939 gebore. Hy was die enigste seun van luitenant-kolonel Thomas William Arnold Anson, burggraaf Anson (1913-1958), die oudste seun en vermoedelike opvolger van Thomas Edward Anson, 4de Graaf van Lichfield (1883-1960). Sy moeder was Anne Bowes-Lyon (1917-1980), 'n niggie van koningin Elizabeth die koninginmoeder. Sy ouers is in 1948 geskei, en sy moeder het daarna prinses Anne van Denemarke geword ná haar huwelik met prins George Valdemar van Denemarke in 1950.
Sy vader is in 1958 oorlede en Patrick het die 5de Graaf van Lichfield geword ná sy oupa se dood in 1960.
Lichfield was in die Britse weermag tot in 1962 en het daarna as 'n fotografiese assistent begin werk. Hy het vir hom 'n reputasie opgebou, deels omdat hy toegang tot die koninklike familie gehad het. Hy is gekies om die amptelike foto's te neem op die troue van die Prins en Prinses van Wallis in 1981, en het daarna een van Brittanje se bekendste fotograwe geword. Vanaf 1999 was hy 'n pionier van digitale fotografie as 'n professionele standaard. Koningin Elizabeth II en die Hertog van Edinburg het hom gekies om in 2002 die amptelike foto's van haar goue jubileum te neem.
Op 10 November 2005 het Lichfield 'n ernstige beroerte gehad en hy is die volgende dag in 'n hospitaal in Oxford oorlede. Hy was 66 jaar oud.
Dwarsrivier (KwaZulu-Natal)
Die Dwarsrivier is 'n rivier wat in KwaZulu-Natal, Suid-Afrika vloei.
Orbea fenestrata
Orbea fenestrata is 'n vetplant wat aan die familie Apocynaceae behoort. Die spesie is endemies aan Jemen.
Orbea gilbertii
Orbea gilbertii is 'n vetplant wat aan die familie Apocynaceae behoort. Die spesie is endemies aan Ethiopië.
Piet Uys
Biografiese gegewens
Piet Uys se geboortedag is onbekend, maar hy is op 23 Oktober 1797 in Swellendam gedoop. Sy pa was ’n baie godsdienstige man en het die bynaam van Koos Bybel gehad. Die gesin het later na Uitenhage getrek, waar Koos Uys verskeie besighede besit het. Hulle het ook naby die huidige Humansdorp geboer.
Op 18 is Uys met sy niggie, Alida, getroud. Hulle het drie kinders gehad. Hy het onder Britse gesag aan die Vierde en Vyfde Grensoorloë deelgeneem, waar hy as leier na vore getree het. In 1834 het hy ’n sogenaamde kommissietrek (verkenningstog) met die oog op ’n “landsverlating” (soos die Groot Trek soms deur die Trekkers self genoem is) Natal toe gelei. Hy het met ’n baie gunstige oordeel teruggekeer, maar sy trek daarheen is deur die Sesde Grensoorlog vertraag.
Oceanapia petrosia
Oceanapia petrosia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Piet Uys
Openbare lewe
Die beeld word soms van die Voortrekkers geskep dat almal veeboere was wat reeds voor die Trek semi-nomadiese lewens gelei het en boonop nie goed ontwikkeld was nie. Dit geld beslis nie vir die Uys-familie nie. Trouens, in hulle persoonlike vriendekring het mense soos sir Benjamin D'Urban (goewerneur aan die Kaap) sowel as die latere goewerneur, sir Harry Smith, getel. Terwyl hulle wel geboer het, het hulle ook ander sakebelange gehad.
Oceanapia petrosia
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Piet Uys
Die kommissietrek
Voor die Sesde Grensoorlog in 1835 uitgebreek het, het Uys op ’n kommissietrek, oftewel verkenningstog, Natal toe vertrek. Hy is deur sy vrou en nog ’n aantal ander familielede vergesel. Daar word vertel dat, toe hy dié streek die eerste keer gesien het, hy gesê het dat slegs die paradys mooier kon wees. Die geselskap het Port Natal (later Durban) besoek en voorlopige onderhandelings met die Zoeloe-koning, Dingaan, aangeknoop. Die geselskap is vriendelik deur Dingaan ontvang. Die gedagte dat grond permanent verkoop kan word, het nie in die Afrika-tradisie bestaan nie. Verblyfreg kon wel teen vergoeding gegee word. Dit was waarskynlik wat Dingaan in gedagte gehad het. Uys het vertrek om die goeie nuus in die Kaapkolonie mee te deel. Een van Uys se seuns is by Dingaan agtergelaat, as ’n teken dat hulle bedoelings opreg was. Hierdie seun het egter so verlang, dat Dingaan besluit het om hom vry te laat. Twee getroue soldate moes Uys junior vergesel tot hulle die geselskap ingehaal het.
Aansluiting by die Groot Trek
Dit het die Uyse langer as verwag geneem om Natal toe terug te keer, omdat hulle eers aan die Sesde Grensoorlog deelgeneem het en daarna kopers vir hulle plase moes vind. Teen 1837 het die Uys-Trek (omtrent 100 mense) uit die omgewing van Uitenhage vertrek. Hulle goeie verhouding met die Britse Setlaars, wat sedert 1820 in die Oos-Kaap gevestig het, is bewys met die skenking van ’n Engelse Bybel. Dit was ’n afskeidsgeskenk wat ’n groot getal Setlaars tydens ’n plegtige seremonie aan Uys oorhandig het. Die hoof van die Uys-trek was eintlik Piet Uys se pa, Jacobus, of Koos Bybel. Piet was egter ’n dinamiese persoon en kragtige karakter, terwyl sy pa teen die tyd van die Trek al effens bejaard was. Piet was dus in praktyk die leier. Soos verskeie ander Trekleiers, het Uys sy naam as aanvoerder in die Grensoorloë aan die Kaapse Oosgrens gemaak. Hy kon ook nie verstaan dat die Britse regering telkens die maatreëls wat volgens die grensboere noodsaaklik vir rus en vrede was, teruggetrek het nie.
Toe Uys in 1837 by die Voortrekkers aansluit, was hy ontnugter dat hulle reeds ’n grondwet opgestel en regeerders aangewys het, nog voor hy daar was. As gevolg van sy verkenningstog het hy waarskynlik gevoel dat hy die voortou moes neem, veral as daar verder met Dingaan onderhandel moes word. Daarom het hy geweier om die verkose regering te erken en aangedring dat ’n nuwe grondwet op model van die VSA s’n geskryf moes word. Die ander het hulle nie te veel aan Uys se protes gesteur nie.
Die veldtog teen Silkaats
Teen hierdie agtergrond het Uys besluit om eers vir Hendrik Potgieter, die ander trekleier wat tot geen posisie verkies is nie, na die land oorkant die Vaalrivier te vergesel. Potgieter het geglo dat die Trek in daardie rigting moes gaan, maar dat die Matabeles onder Silkaats se mag eers gebreek moes word. Potgieter en Gerrit Maritz het reeds met ’n vorige veldtog oorwinnings oor die Matabeles behaal, maar hulle was steeds ’n bedreiging op die Hoëveld van die latere Transvaal en Vrystaat. Uys het dus saam met Potgieter op ’n uiters suksesvolle veldtog vertrek, waartydens Silkaats (of Mzilikazi, die Matabele-koning) se mag gebreek is. Die hele stam het noord van die Limpopo in die huidige Zimbabwe hervestig. Met die twee leiers se terugkeer na die gekombineerde Voortrekker-geselskap, het hulle dit verlate gevind. Die Trek het reeds Natal toe vertrek. Potgieter het besluit om in die latere Vrystaat agter te bly, maar Uys het tog na die ander Voortrekkers vertrek. Daar het hy egter so onwelkom gevoel, dat hy na Potgieter teruggekeer het, al het hy geglo dat die Trek Natal toe moes lei.
Strafkommando teen die Zoeloes en sy uiteindelike sterfte
Na koning Dingaan van die Zoeloes die Voortrekkers se “goewerneur”, Piet Retief, vermoor en ander Trekkers aangeval het, het Uys en Potgieter albei Natal toe vertrek om ’n strafekspedisie te onderneem. Sommige lede van die Uys-trek was deel van Retief se geselskap, wat ernstige emosies uitgelok het. Tydens Uys en Potgieter se veldtog teen Silkaats, of die maande daarna in die Vrystaat, moes daar verwydering tussen hulle ingetree het. Nie een was bereid om die veldtog teen Dingaan onder die ander se leierskap aan te pak nie. Uiteindelik is besluit dat elkeen aan die hoof van sy eie manne, maar in een kommando, sou uittrek. Uit die staanspoor was daar meningsverskille, wat nie ’n besonder suksesvolle veldtog voorspel het nie.
Hierdie strafekspedisie is met ’n perdekommando aangepak. Dit was ook die geval met die hoogs suksesvolle ekspedisie teen Silkaats. Zoeloeland was egter ’n ander saak, want die terrein was meer bos- en bergagtig. Die Zoeloes se voetsoldate kon makliker beweeg en die perderuiters in ’n lokval lei.
Air China
Air China Limited ( 中国国际航空公司) (IATA-kode: CA, ICAO: CCA) is die vlagdraer en een van die hooflugrederye van die Volksrepubliek China, met sy hoofkantoor in Shunyi-distrik, Beijing.
Piet Uys
Strafkommando teen die Zoeloes en sy uiteindelike sterfte
By Italeni is die Voortrekkers juis in ’n lokval gelei. Toe hulle moes besluit om aan te val of nie, het die twee leiers teenoorgestelde standpunte ingeneem. Uys wou aanval en Potgieter nie. Uys het uitgeroep dat as Potgieter te bang was, hy die Zoeloes net met sy eie manne sou aanval. Potgieter het wel aan die aanval deelgeneem, maar baie halfhartig.
Tydens die Slag van Italeni het ’n Zulu-assegaai Uys se rug tussen sy blaaie binnegedring. Dit was gou duidelik dat hy sou sterf, maar Uys het enige hulp van sy manne van die hand gewys. Hy was bang dat hulle ook gewond of gedood sou word. Uiteindelik is hy op sy perd se rug, met sy seun Dirkie aan sy sy, dood. Dit was vir sy ondersteuners ’n geweldige slag.
Gerhard Bienert
Gerhard Bienert (8 Januarie 1898 – 23 Desember 1986) was 'n Duitse akteur en skrywer. Hy was bekend vir sy rolle in die rolprente M (1931), Fährmann Maria (1936), Thomas Müntzer (1956), en Emilia Galotti (1958).
Trachyandra falcata
Die bokkool (Trachyandra falcata) is 'n meerjarige plant wat tot die genus Trachyandra behoort. Die plant is inheems aan Noord-Kaap, Wes-Kaap en Namibië.
Amber Marshall
Amber Marshall (gebore 2 Junie 1988) is 'n Kanadese aktrise en vervaardiger. Sy is bekend vir haar rolle in die rolprente Resident Evil: Apocalypse (2004) en Mutant World (2014), en in die televisiereeks Heartland (2007).
Gaston Mervale
Gaston Mervale (1882 – 24 Desember 1934) was 'n Australiese regisseur en akteur. Hy was bekend vir sy rolle in die rolprente One Hundred Years Ago (1911), The Colleen Bawn (1911), A Tale of the Australian Bush (1911), en Conn, the Shaughraun (1912).
Abihu
In die Ou Testament van die Bybel is Abihu die tweede seun van Aäron.
Euryops ursinoides
Euryops ursinoides is 'n struik wat tot die Asteraceae  familie hoort. Die spesie is endemies aan die Oos-Kaap. Dit kom van die Van Stadensberge tot by die Kougaberge voor. Daar was vier subpopulasies bekend waarvan twee by die Longmore en Otterford-bosboustasies was. Die twee populasies het egter verdwyn, moontlik deur die woud oorgeneem. Hierdie spesie benodig brande om te kan voortplant, sonder gereelde brande word die fynbos dan woude.
Abihu
Etimologie
Die naam "Abihu" word in die Septuaginta as αβιουδ Abiud, in die Vulgata as Abiu ,en in die "Samaritaanse Pentateug" as "Ābiyyu" weergegee.
Bybelse verhaal
Abihu is die tweede seun van Aäron en Eliseba, die dogter van Amminadab. Volgens Ex 6: 23 is sy broers Nadab, Eleasar en Itamar. In Ex 24: 1-9 het Abihu, sy broer Nadab en sewentig van die oudstes vir Moses en Aäron na die berg Sinai begelei waar die Here die verbond met Israel gesluit het. In Ex 28: 1 bepaal die Here dat Abihu, sy vader en sy broers die priesteramp moet bedien. In Lev 10: 1 bring hy en sy broer Nadab ´n "vreemde vuur" voor die aangesig van die Here "wat hy hulle nie beveel het nie". Daarom word hulle verteer deur die vuur "wat van die aangesig van die Here uitgegaan het" en "het hulle gesterwe voor die aangesig van die Here". Volgens Num 3: 4 sterf hulle kinderloos en word die priesterramp deur hulle broers hulle broers Eleasar en Itamar oorgeneem.
Stoebe
Stoebe (slangbosse) is 'n genus met sewentien spesies van struike in die familie Asteraceae. Hulle is hoofsaaklik endemies aan Suider-Afrika.
Dwarsrivier (Limpopo, lat -24,83, long 30.08)
Die Dwarsrivier is 'n rivier wat in Limpopo, Suid-Afrika vloei. Dit is 'n regtersytak van die Steelpoortrivier, op sy beurt 'n sytak van die Olifantsrivier.
Trachyandra esterhuysenae
Trachyandra esterhuysenae is 'n meerjarige plant wat tot die genus Trachyandra behoort en is deel van die fynbos. Die plant is endemies aan die Wes-Kaap. Dit kom voor van die Portervilleberge tot in die Kogelberg asook die Riviersonderendberge. Hier is daar vyf subpopulasies wat tans geen bedreiging het nie. Die plant word beskerm in die Kogelberg-natuurreservaat en die Hottentots-Holland-natuurreservaat. Die plant word as seldsaam beskou.
Madeleine Albright
Madeleine Korbel Albright (gebore Marie Jana Korbelová, 15 Mei 1937-23 Maart 2022) was 'n Amerikaanse diplomaat en politikus. Sy het van 1997 tot 2001 as Amerika se eerste vroulike minister van buitelandse sake in die regering van pres. Bill Clinton gedien. Sy het Amerika ook by die Verenigde Nasies verteenwoordig.
Beknopte biografie
Albright was in die voormalige Tsjeggo-Slowakye gebore. Sy kry die bynaam, Madeleine, van haar ouma. Sy emigreer in 1950 na die Verenigde State en word in 1957 'n Amerikaanse burger. Albright praat vlot Engels, Frans en Tsjeggies, en is ook Russies, Duits en Pools magtig. Sy kom uit 'n Joodse familie wat gedurende die oorlog in Serwië wegkruip het, waar haar vader op 'n diplomatieke sending namens Tsjeggië was. Haar Joodse grootouers aan vaderskant het tydens die Tweede Wêreldoorlog omgekom. Sy het haar Joodse afkoms ontdek nadat sy as minister aangestel is, en joernaliste haar afkoms bestudeer het.
Sy het van 27 Januarie 1993 tot 21 Januarie 1997 as Amerika se 21ste Ambassadeur tot die Verenigde Nasies gedien. Sy is daarna op 5 Desember 1996 deur pres. Bill Clinton as Amerika se 64ste Minister van Buitelandse Sake aangestel. Die senaat het haar met 99 stemme teenoor 0 in die pos bevestig, waarna sy op 23 Januarie 1997 in die amp beëdig is.
Na haar aftrede publiseer sy haar memoires, Madam Secretary, in 2003. Enkele jare later skryf sy nog 'n boek, Read my Pins, oor haar versameling borsspelde en hoe sy diplomasie daarmee bedryf het.
Algemene Databeskermingsregulasie (GDPR)
Die Algemene Databeskermings Regulasie (GDPR of "General Data Protection Regulation", Regulasie 2016/679 in die Europese Unie) is wetgewing om privaatheid- en uitvoer van data vir alle individue binne die Europese Unie (EU) en die Europese Ekonomiese Gebied (EEA) te beskerm. Dit is daarop gemik om die regulasie te standariseer en te vereenvoudig en om strenger beheer oor data, in die hande van die publiek te sit. Dit is slegs van toepassing op besighede.
Enigeen wat met persoonlike data werk moet duidelik die regsbasis vir die insameling en gebruik daarvan verduidelik, asook waar dit gestoor word en met wie dit gedeel word buite die unie. Verbruikers het die reg om 'n aflaaibare kopie van die data aan te vra, in 'n algemene formaat. Publieke owerhede en besighede met 'n hoofdoel rondom die verwerking van persoonlike data, word vereis om 'n databeskermingsoffisier aan te stel. Enige kennis van misbruik moet binne 3 dae aangemeld word.
Die regulasie is regtelik verklaar op 14 April 2016, en het afdwingbaar geraak op 25 Mei 2018. Aangesien die GDPR 'n regulasie is, en nie 'n direksie nie, is dit direk bindend en van toepassing sonder enige verdere wetgewing. As gevolg van Brexit is dit nie afdwingbaar in die Verenigde Koninkryk nie, maar daar is 'n ekwivalente regulasie van krag sedert 23 Mei 2018: Die Databeskermingsakte van 2018.
Toepassing
Die volgende strawwe kan opgelê word:
Uitgesluit
Die volgende word nie aangespreek nie:
Orbea semitubiflora
Orbea semitubiflora is 'n vetplant wat aan die familie Apocynaceae behoort. Die plant is endemies aan Tanzanië.
Algemene Databeskermingsregulasie (GDPR)
Ontvangs
Die regulasie het aanleiding gegee tot baie bespreking en omstredenheid. Duisende wysigings is voorgestel.